Mohamed Sissoko

Mohamed Lamine Sissoko Gillan (* 22. január 1985, Mont-Saint-Aignan, Francúzsko) je vo Francúzsku narodený futbalista reprezentujúci Mali a momentálne (2012) hrajúci v Ligue 1 za klub Paris Saint-Germain. Obyčajne hráva v pozícii defenzívneho stredopoliara.

Klubová kariéra
AJ Auxerre
Sissoko hral na pozícii útočníka za juniorský tým tohto francúzskeho klubu.

Valencia
V roku 2003 podpísal kontrakt s Valenciou ako voľný hráč. Pod trénerom Benítezom s Valenciou v sezóne 2003-2004 získal španielsky ligový titul a pohár UEFA. V nasledujúcej sezóne Beníteza na lavičke nahradil Claudio Ranieri. 

Liverpool
V lete 2005 prestúpil za 5,3 milióna libier do FC Liverpool. Pôvodne mal prestúpiť do Evertonu no vybral si Liverpool, aby mohol hrať pod trénerom Benítezom. S Liverpoolom vyhral FA Cup, Európsky superpohár a FA Community Shield. 

Juventus
V januári 2008 prestúpil do Juventusu za 11 miliónov eur. Tu sa znovu stretol s trénerom Ranierim, ktorý ho trénoval vo Valencii. 

Paris Saint-Germain
28. júla 2011 prestúpil do FC Paris Saint-Germain za 7 miliónov eur. V novembri 2011 strelil svoj prvý gól za PSG v zápase proti Girondins de Bordeaux a v apríli 2012 v zápase proti Olympique de Marseille si navliekol kapitánsku pásku.

Zdroj 


Kategória:Narodenia v 1985
Kategória:Francúzski futbalisti
Kategória:Malijskí futbalisti